MOKOPANE - Klein Johan Emmenes (8), 'n leerder van Laerskool Krugerpark, word vandag (15 Maart) oorgeplaas na Mediclinic Midstream in Centurion vir behandeling nadat hy op sy regter arm deur 'n Mosambiekse spoegkobra gepik is. Sy ouers, Marthinus en Hestia Emmenes het gister 'n Whatsapp uitgestuur waarin Hestia laat weet dat alhoewel daar 'n lang pad vir hulle voorlê voordat Johan herstel, dit goed gaan met hom onder omstandighede. Hestia het almal bedank vir die boodskappe en gebede wat die gesin ontvang het.